tomron87/hebrew-wikipedia-sentences-corpus huggingface dataset:
עם צאתו, האלבום היה זמין בגרסאותיו הפיזיות בכ-13 גרסאות ויניל שונות (כולל מהדורה חתומה), שני מארזי תקליטורי דלוקס המכילים ויניל וסחורה ממותגת, ארבע מהדורות תקליטור (כולל גרסה חתומה), שתי מארזי תקליטורי דלוקס המכילות תקליטור וסחורה ממותגת, וקלטת שמע.
לאלבום קיימות עוד ארבע רצועות נוספות, שנכללו בגרסאות הויניל השונות של האלבום כרצועה נסתרת.
גרסאות התקליט הללו זמינות בארבעה צבעים שונים: אדום, לבן, כחול וסגול.
לכל צבע של התקליט יש רצועה נסתרת אחרת שמתנגנת אחרי הרצועה האחרונה של האלבום הסטנדרטי.
רודריגו רמזה על ארבע רצועות הבונוס הללו בסרטון פרומו שפורסם בערוץ היוטיוב שלה לפני יציאת האלבום.
הרצועות הנסתרות הללו אינן זמינות בשירותי הסטרימינג; קניית התקליט היא הדרך הרשמית היחידה להאזין להם.
כמה קטעים מהרצועות האלה שותפו ברשתות החברתיות על ידי אנשים שרכשו את התקליט, אבל הם לרוב קצרים בגלל בעיות בזכויות יוצרים.
הרצועות הללו יצאו כמיני-אלבום ויניל בגודל 12 אינץ'.
המיני-אלבום יוצר במפעל Third Man Pressing של ג'ק וייט בדטרויט, מה שהוסיף למשמעות שלו.
רודריגו הביעה את התרגשותה מכך שהשירים שלה יהיו בויניל של Third Man Records.
המיני-אלבום, שנקרא Guts: The Secret Tracks, יצא לאור ב-24 בנובמבר 2023, שהוא גם תאריך הבלאק פריידיי.
רודריגו הוציאה את מהדורת הדלוקס של האלבום ב-22 במרץ 2024 שכללה חמישה שירים נוספים: "Obsessed," "Girl I've Always Been," "Scared of My Guitar," "Stranger," ו-"So American."
עם צאתו, האלבום הגיע היישר אל המקום הראשון במצעד האלבומים הבריטי, והיה לאלבום השני של רודריגו שמגיע להישג זה.
לפי המצעדים הרשמיים, הוא האלבום הנמכר ביותר והמושמע ביותר בפלטפורמות הסטרימינג של השבוע כאחד, כשהוא צבר 60,300 יחידות שקולה לאלבום ועלה על שאר האלבומים בעשירייה הפותחת של המצעד גם יחד.
Guts טוען לשבוע הפותח הרביעי בגודלו לאלבום ב-2023 עד כה, מאחורי Broken by Desire to Be Heavenly Sent של לואיס קפלדי, - של אד שירן ו-Speak Now (Taylor's Version) של טיילור סוויפט.
זהו השבוע הרביעי מבחינת היקף מכירות אלבום לשנת 2023, והנתון הטוב ביותר של רודריגו אי פעם מבחינת מכירות אלבומים.
בכך, רודריגו היא הזמרת הראשונה ששני אלבומיה הראשונים הגיעו היישר אל צמרת המצעד מזה תשע שנים, כשאריאנה גרנדה הייתה הזמרת האחרונה שהגיעה להישג זה עם האלבומים Yours Truly שיצא בשנת 2013 והאלבום My Everything שיצא שנה לאחר מכן.
האלבום הגיע למקום הראשון במספר מצעדי בילבורד, כולל מצעד האלבומים האלטרנטיביים.
מצעד זה משלב מכירות ונתוני סטרימינג כדי לעקוב אחר האלבומים האלטרנטיביים הנמכרים ביותר באמריקה.
Guts זכה להופעת הבכורה הרביעית בגודלה אי פעם במצעד האלבומים האלטרנטיביים מאז שהחל לשלב סטרימינג כחלק מהמתודולוגיה שלו.
הופעת הבכורה הגדולה ביותר במצעד שייכת ל-Folklore של טיילור סוויפט, שהושק עם 846,000 עותקים באוגוסט 2020. בילי אייליש החזיקה בעבר בשיא הבכורה הגדולה ביותר במצעד עם אלבום הבכורה שלה שפתח עם 313,000 עותקים באפריל 2019.
עם צאת גרסת הדלוקס של האלבום, Guts עבר ממקום 18 למקום השני במצעד "בילבורד 200", וחווה עלייה משמעותית בצריכה הכוללת, עלייה של 155% בהשוואה לתקופת המעקב הקודמת.
פרסתאריךקטגוריהתוצאהמקורפרס המוזיקה של ARIA20 בנובמבר 2024האמן הבינלאומי הטוב ביותר
Guilty Pleasure הוא אלבום האולפן השני של הזמרת והשחקנית האמריקאית אשלי טיסדייל.
הוא יצא ב-12 ביוני 2009 על ידי וורנר רקורדס.
האלבום הגיע למקום ה-12 במצעד הבילבורד 200 עם 25,000 עותקים שנמכרו בשבוע הראשון לצאתו.
Guts World Tour הוא סיבוב ההופעות השני של הזמרת-יוצרת האמריקאית, אוליביה רודריגו, על מנת לקדם את אלבומה השני, Guts.
רודריגו התחילה אותו ב-23 בפברואר 2024 בפאלם ספרינגס, קליפורניה, וצפויה לסיים אותו ב-1 ביולי 2025 במנצ'סטר, אנגליה.
סיבוב ההופעות הקודם של רודריגו לאלבומה Sour התמקד במקומות קטנים ואינטימיים.
ב-8 בספטמבר 2023 הוציאה רודריגו את אלבומה השני, Guts.
האלבום כולל שירים המשקפים את המעבר שלה מנערה לאישה בת 20. האלבום כולל כ-12 שירים וזכה להערכה רבה על ידי מאזינים ברחבי העולם.
רודריגו הזכירה שרוב השירים החדשים באלבום נכתבו על מנת שישתלבו טוב בהופעות חיות, היא כתבה את האלבום מתוך כוונה שיהיו שירים שאנשים יכולים לצרוח בקהל.
רודריגו רמזה שיתקיים סיבוב הופעות בבריטניה וכי היא עובדת עליו.
רודריגו סיפרה כי השתתפה בהופעות של אמנים אחרים, כולל המופע של חברתה טייט מקריי, כדי לקבל השראה להופעות שלה.
רודריגו רמזה לאפשרות לבצע קאברים לשירים של אמנים אחרים במהלך סיבוב ההופעות שלה, כפי שעשתה במהלך "Sour Tour".
רודריגו הביעה את התרגשותה מכך שצ'אפל רואן היא אחד ממופעי החימום של המופע.
ב-14 בספטמבר 2023 הודיעה רודריגו בעמוד האינסטגרם שלה כי היא מוסיפה עוד 18 מופעים לסיבוב ההופעות שיתקיימו בלונדון, אמסטרדם, פריז, סן פרנסיסקו, סיאטל, אינגלווד, שיקגו, מונטריאול, טורונטו, בוסטון, ניו יורק, דבלין, מנצ'סטר, גלאזגו וברמינגהאם.
היא גם רמזה שמופעים נוספים יפורסמו בקרוב.
ב-1 במאי 2024, שתי ההופעות של הזמרת האמריקאית אוליביה רודריגו בהיכל קו-אופ לייב במנצ'סטר בוטלו עקב משבר במקום.
פתיחת ההיכל נדחתה בפעם השלישית כשתקלה נגרמה בהופעה של הראפר א בוגי ויט דה הודי.
היכל קו-אופ לייב, שעלות הקמתו היא 365 מיליון ליש"ט הוא ההיכל המקורה הגדול ביותר בבריטניה עם מקום ל-23,500 אנשים.
במהלך בדיקת הסאונד, מפעילי ההיכל חוו אירוע בו "מרכיב של מערכת החימום, האוורור והמיזוג, המשמש להכוונת אוויר, מופרד מתעלות האוורור".
ב-8 במאי 2024, רודריגו הודיעה על הוספת 9 מופעים חדשים באסיה ובאוסטרליה.
לג אסיה של הסיור יתחיל ב-16 בספטמבר בבנגקוק, תאילנד ויכלול גם עצירות בסיאול, הונג קונג וטוקיו.
בלג באוסטרליה יורכב מ-4 מופעים במלבורן ובסידני, שם תצטרף לרודריגו זמרת האלט-פופ ביני.
זה יהיה הפעם הראשונה של רודריגו בסיבוב הופעות באסיה ואוסטרליה.
ב-2 באוקטובר 2024, רודריגו הכריזה על שיתוף פעולה עם נטפליקס: סרט הופעה של סיבוב ההופעות.
הסרט יעלה לשידור ב-29 באוקטובר ויתעד את הופעותיה של רודריגו באינטואיט דום בלוס אנג'לס.
רודריגו אמרה על הסרט: .
המפיקים בפועל של הסרט הם ג'ון ג'ניק, סטיב ברמן, וסאם רנץ', יחד עם המפיקים אלין קשישיאן, מישל אן, טום קולבורן, זאק מורגנרות' ומרימן.
ב-9 באוקטובר רודריגו חשפה מופעים חדשים להופעות במנצ'סטר באולם Co-op Live, לאחר שאלה נדחו עקב בעיות באולם.
המופעים החדשים להופעות נקבעו ל-30 ביוני ול-1 ביולי 2025. הכרטיסים להופעות המקוריות תקפים לתאריכים החדשים.
רודריגו תבצע את הופעות האצטדיון הראשונות שלה באמריקה הדרומית במסגרת סיבוב ההופעות.
ההופעה הראשונה תתקיים ב-26 במרץ 2025 באצטדיון קוטו פריירה בקוריטיבה, ברזיל.
ההופעה השנייה תתקיים ב-2 באפריל 2025 באצטדיון GNP Seguros במקסיקו סיטי, מקסיקו.
הזמרת והגיטריסטית סנט וינסנט תופיע כמופע פותח בהופעות בברזיל ובמקסיקו.
בנוסף להופעות האצטדיון, רודריגו תשתתף במספר פסטיבלים ב-2025 בדרום אמריקה, כולל לולהפלוזה צ'ילה, לולהפלוזה ארגנטינה, פסטיבל Estereo Picnic, לולהפלוזה ברזיל ו-Tecate Pa'l Norte.
בנובמבר 2024, רודריגו זכתה בפרס אמן סיבוב ההופעות לשנת 2024 במהלך אירוע Billboard Live Music Summit.
אנשים הנמצאים בצפון אמריקה יכלו להירשם לסיבוב ההופעות, וחלק מההכנסות אליו יתרמו לעמותה של רודריגו, "Fund 4 Good", המתמקדת בחינוך נשים, זכויות רבייה ומניעת אלימות נגד נשים, אלימות נגד גברים ואלימות נגד להט"ב.
קיימות שתי אפשרויות להירשם כדי לקבל קוד גישה לרכישת כרטיסים דרך Ticketmaster.
הראשונה הוא הרשמה סטנדרטית, עם מכירה שנערכת בתאריכים ספציפיים.
רודריגו מציגה אפשרות רכישה שנייה חדשה בשם "כרטיסי כוכב הכסף", שתהיה זמינה ב-20 דולר לכל כרטיס.
ניתן לרכוש כרטיסים אלו רק בזוגות, והעלות הכוללת תכלול מיסים ועמלות, מה שהופך את המחיר הסופי ליותר גבוה.
מטרת תוכנית הרכישה הזו היא להפוך את ההשתתפות בהופעות של רודריגו לקלה ובמחיר סביר ככל האפשר עבור מעריציה.
כרטיסי כוכב הכסף יבטיחו שמחזיקי הכרטיסים יושבים זה ליד זה, אך מיקומי המושבים המדויקים לא יפורסמו עד שהלקוחות יאספו את הכרטיסים ביום המופע מהקופה.
התוכנית הושפעה מיוזמה דומה של להקת קולדפליי.
עם פתיחת המכירה של הכרטיסים לסיבוב ההופעות היה ביקוש גבוה, כאשר המכירה המוקדמת נמכרה כולה תוך 11 דקות בלבד.
Ticketmaster יישמו חוק יוצא דופן של 72 שעות למכירה של כרטיסי המופעים כדי להרתיע ספסרים.
החוק הזה אומר שכרטיסים יונפקו רק 72 שעות לפני המופע, ללא קשר למועד רכישתם, והם יהיו זמינים רק בפורמט אלקטרוני.
Ticketmaster הסבירו כי עיכובים באספקה שכאלה משמשים בדרך כלל אמנים כדי לבדוק מכירות ולהבטיח שרוכשי כרטיסים עומדים במגבלות ובתנאי הכרטיסים.
ההחלטה ליישם חוק זה התקבלה על ידי מפעילי סיבוב ההופעות כאמצעי הגנה נוסף.
לפי הדיווחים, הוא שימש בעבר לסיבוב הופעות של אמנים כמו אד שירן, ג'ק הארלו ודוג'ה קאט.
לקראת המופע בפיליפינים, רודריגו הורידה את מחירי הכרטיסים למופע.
כל הכרטיסים למופע במנילה נמכרו במחיר אחיד של 1,500 פזו פיליפיני (כ-27 דולר).
הצוות של רודריגו הסביר כי המחירים הנמוכים נועדו לאפשר ליותר אנשים להשתתף.
המעריצים של רודריגו בפיליפינים שמחו במיוחד על ההופעה ועל המחירים הנמוכים, ותיארו אותה כ"מחיר של בן מקום" (presyong kababayan).
בנוסף, ההופעה בפיליפינים הייתה ההופעה הגדולה ביותר בקריירה של רודריגו עד כה.
מכירת הכרטיסים להופעה בברזיל התחילה ב-14 בנובמבר ולהופעה במקסיקו ב-19 בנובמבר דרך האתר הרשמי של רודריגו.
נכון לנובמבר 2024, סיבוב ההופעות הכניס כ-184.6 מיליון דולר ונמכרו בו מעל 1.4 מיליון כרטיסים.
לקראת תחילת סיבוב ההופעות, רודריגו השיקה את העמותה "Fund 4 Good", המתמקדת בחינוך נשים, זכויות רבייה ומניעת אלימות נגד נשים, גברים ולהט"ב.
בתחילתו של סיבוב ההופעות נכחו באזור המופע ארגונים מקומיים לזכויות הפלות שחילקו אמצעי מניעה בחינם וסיפקו משאבים חינוכיים בנושא.
במרץ 2023, פורסם כי סיבוב ההופעות לא יכלול עוד ארגונים מקומיים לזכויות הפלות המחלקים אמצעי מניעה וקונדומים בחינם.
הרשת הלאומית לקרנות הפלות עדיין תהיה נוכחות בסיור דרך יוזמת "Fund 4 Good" של רודריגו.
חלוקת גלולות חירום למניעת היריון וקונדומים בהופעה של רודריגו בסנט לואיס זכה לתשומת לב בשל האיסור כמעט מוחלט על הפלות במדינת מיזורי.
המנהלים של רודריגו ביקשו שבהופעות הבאות, ארגונים לזכויות הפלות ימנעו מחלוקת אמצעי מניעה בהופעות, וציינו את נוכחותם של ילדים במקום.
חלק מהכנסות הכרטיסים של המופעים בסיאול הוקצו לתרומה לקרן הנשים של קוריאה, התומכת בקידום שוויון מגדרי ומניעת אלימות נגד נשים.
כל ההכנסות מהמופע במנילה יועברו לעמותת "Fund 4 Good".
רודריגו, שמוצאה פיליפיני, גם הודיעה שכל הרווחים ממכירת הכרטיסים להופעה שנערכה בפיליפנים ייתרמו.
התרומות הועברו לארגון Jhpiego, ארגון ללא מטרות רווח המספק גישה לשירותי בריאות רבייה, מניעת מחלות זיהומיות כמו HIV/איידס, ועוד, ומתמקד במדינות כמו הפיליפינים, תוניסיה, ברזיל, קניה, ניגריה ותאילנד.
רודריגו ציינה שהייתה גאה לתרום את הרווחים דרך הקרן "Fund 4 Good", שהיא יזמה במטרה לבנות עתיד שוויוני וצודק לנשים ונערות בכל העולם.
בדצמבר 2024, רודריגו תרמה מעל 2 מיליון דולר מהרווחים נטו של סיבוב ההופעות לארגוני צדקה עולמיים התומכים בנשים ובנערות.
התרומה נעשתה באמצעות "Fund 4 Good".
הארגונים הללו מתמקדים בנושאים כמו חינוך לנערות, בריאות רבייה ומניעת אלימות מגדרית.
ביולי 2025 פורסם כי רודריגו מימנה טיפול פסיכולוגי לכל צוות סיבוב ההופעות במטרה לספק תמיכה נפשית נגישה וחינמית.
את המידע חשפה נגנית הגיטרה דייזי ספנסר בפודקאסט "The StageLeft Podcast", שם תיארה את רודריגו כ"בוסית החלומית ביותר אי פעם".
רודריגו ומנהלה דאגו שהטיפול יהיה זמין גם בזמני ההפסקה בין ההופעות ולא רק במהלך סיבוב ההופעות עצמו.
המופעים משכו אליהם קהל משמעותי של מעריצים נלהבים, בעיקר בני נוער.
קוד הלבוש הלא רשמי לסיבוב ההופעות כלל נעלי פלטפורמה של ד"ר מרטינס, גרביוני רשת, מחממי רגליים ולבוש בהשראת פאנק, הקשור לזרם מוזיקלי עם אלמנטים של מרד.
קוד הלבוש לסיבוב ההופעות שאב השראה ממקורות שונים, כולל ריוט גירל ואופנת גראנג' משנות ה-90. מעריצים רבים תכננו בקפידה את התלבושות שלהם, לפעמים חודשים מראש, תוך שימוש בפלטפורמות כמו Depop כדי למצוא פריטי לבוש ספציפיים.
אורך המופע הוא כ-90 דקות, וכולל את כל השירים מהאלבום Guts ואת רוב השירים מהאלבום Sour.
הפקת המופע אינה כוללת הרבה אביזרים וכוריאוגרפיות ומעט מאוד גימיקים, ומסתמכת על הכריזמה של רודריגו כמוקד העיקרי.
עיצוב הבמה כלל אלמנטים שנכנסים לתוך הקהל, כשהלהקה של רודריגו נראית לאורך כל ההופעה.
הבמה כוללת אלמנטים חדשניים כמו פלטפורמת פרספקס ונדנדה בצורת חצי ירח.
אלה אפשרו מצגות חזותיות ייחודיות, כמו רקדנים ורודריגו המוקרנים על מסכים גדולים.
העיצוב של התפאורה נועד ליצור אינטימיות, לגרום למופע להרגיש כמו נשף בתיכון.
הלהקה וצוות הרקדנים של רודריגו מורכבת כולה מנשים, ג'נדרקווירים או טרנסג'נדריות, מה שתומך במסר שלה להעצמת לנשים צעירות.
סיבוב ההופעות כולל שמונה רקדנים שמבצעים מדי פעם כוריאוגרפיה הנראית מצילום עילי.
אביזר רבע ירח שצף מעל הקהל כשרודריגו עליו שימש במהלך הביצוע של שני שירים, "Logical" ו-"Enough for You".
המופע מסתיים בהדרן ובו השירים "Good 4 U" ו-"".
במופע שהתקיים ב-9 במרץ, רודריגו ביצעה את "If It Makes You Happy" של שריל קרואו עם קרואו עצמה בברידג'סטון ארנה בנאשוויל.
במופע שהתקיים ב-5 באפריל, רודריגו העלתה את נואה קאהן לבמה במהלך הלילה הראשון של הופעותיה במדיסון סקוור גארדן כדי לבצע דואט של השיר "Stick Season".
במופע שהתקיים ב-9 באפריל, ג'ול הצטרפה לרודריגו והן ביצעו את השיר "You Were Meant for Me".
במופע שהתקיים ב-17 במאי, לילי אלן הצטרפה לרודריגו בלונדון כדי לבצע את הלהיט "Smile" של אלן משנת 2006, לאחר ההופעה הקודמת שלהם בפסטיבל גלסטונברי ב-2022.
במופע שהתקיים ב-24 ביולי ברופ ארנה, לקסינגטון, קנטקי, רודריגו הזמינה לבמה את זמר-יוצר הקאנטרי טיילר צ'יילדרס.
הם ביצעו את הסינגל המועמד לגראמי של צ'ילדרס "All Your'n" מאלבומו משנת 2019 Country Squire.
הזמרת צ'אפל רואן הצטרפה לרודריגו על הבמה במהלך המופע שנערך באינטואיט דום, אינגלווד, קליפורניה ב-20 באוגוסט 2024. רודריגו הציגה את רואן לקהל ואמרה שהיא אחת האומניות הכי מעוררות השראה שהיא פגשה.
השתיים ביצעו יחד דואט לשיר של רואן "" ולימדו את הקהל ריקוד ייחודי לשיר.
הרשימה הבאה מתקבלת מהמופע שנערך ב-23 בפברואר 2024 בפאלם ספרינגס.
היא לא נועדה לייצג את כל המופעים לאורך סיבוב ההופעות.
בסקירת המופע שהתפרסמה בעיתון "Lexington Herald-Leader" על הופעתה בקנטקי ב-24 ביולי 2024, המופע תואר כאירוע צעיר, אנרגטי, מרוחק ממופעי פופ טיפוסיים המתמקדים בריקוד, וכי בשונה מהם, המופע הדגיש מוזיקה חיה על פני כוריאוגרפיה.
תאריךעירמדינהמיקוםסיבת ביטול3 במאימנצ'סטרקו-אופ לייבבעיות הנדסיות בהיכל4 במאי
פרסתאריךקטגוריהתוצאהמקורפרס המוזיקה במדיה של הוליווד20 בנובמבר 2024מופע חי למדיה חזותית
Guns N' Roses 2023 Tour היה סיבוב ההופעות העשירי של להקת הרוק הכבד האמריקאית גאנז נ' רוזס, אשר החל ב-1 ביוני 2023 באתיחאד ארנה, אבו דאבי, איחוד האמירויות הערביות והסתיים ב-5 בנובמבר באותה שנה בפורו פרגסו, טולוקה, מקסיקו.
Eye" (גרסת כיסוי שבוצעה לראשונה בסיבוב ההופעות המדובר).
באותו סיבוב ההופעות הוציאה לאור הלהקה את הסינגלים "Perhaps" (איתו הופיעה לראשונה בפיטסבורג ב-18 באוגוסט, אך הוצג לראשונה בבדיקות הסאונד שנערכו ב-5 ביוני בתל אביב) ו-"The General" (איתו הופיעה הלהקה לראשונה בלוס אנג'לס ב-2 בנובמבר, אך הוצג לראשונה ב-2006 בתור נעימה שהתנגנה בזמן שהלהקה עלתה לבמה).
במסגרת הסיבוב, הופעות הלהקה חוממו על ידי איפה הילד?, גיריש והכרוניקלס, הפריטנדרס, ג'נריישן סקס, פיל קאמפבל והבאסטרד סאנס, הלאסט אינטרנשיונל, דירטי האני, הוורנינג, אליס אין צ'יינס, גוסט הונדס, הבלאק קיז, קארי אנדרווד ואיירון ג'ונס.
הלהקה הייתה אמורה להופיע באצטדיון בוש בסנט לואיס, מיזורי, אך זו בוטלה בעקבות מחלה של אחד או יותר מחבריה (סיכוי גבוה כי מדובר במליסה ריס; ראו משפט הבא).
בשלוש מן ההופעות במסגרת הסיבוב המדובר, נעדרה קלידנית הלהקה, מליסה ריס בשל מחלה.
רשימת שירים זו מייצגת את הופעת הלהקה בפארק הירקון, תל אביב, ישראל ב-5 ביוני 2023, וזו אינה מייצגת בהכרח הופעות אחרות שהתקיימו במסגרת סיבוב זה.
אקסל רוז - זמרה, פסנתר
סלאש - גיטרה מובילה, גיטרת קצב, טוקבוקס, גיטרת סלייד
דאף מק'אגן - בס, קולות רקע, זמרה
דיזי ריד - קלידים, פסנתר, כלי הקשה, קולות רקע
מליסה ריס - קלידים, סינתיסייזר, סאב בס, תכנות, כלי הקשה וקולות רקע (1–45, 48–49).
דייב גרוהל - גיטרת קצב, קולות רקע (8 ב-"Paradise City")
כריסי היינד - מפוחית פה (24 ב-"Paradise City")
מייק מק'ריידי - גיטרת קצב (42 ב-"Paradise City")
"" (בעברית: "אָשָׁם כְּחֵטְא?") הוא שיר שהוקלט על ידי הזמרת-יוצרת האמריקאית טיילור סוויפט.
את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה התשיעית מתוך אלבומה ה-11 של סוויפט, The Tortured Poets Department.
"" הוכלל כרצועה התשיעית שלו.
ב-11 באפריל נודע כי אורך השיר עומד על ארבע דקות וארבע עשרה שניות.
סוויפט כתבה והפיקה את "Guilty as Sin?" יחד עם ג'ק אנטונוף, שגם תכנת את השיר וניגן על תופים, בס, גיטרה חשמלית, גיטרה אקוסטית וג'ונו.
השיר הוקלט על ידי אולי ג'ייקובס ולורה סיסק באולפני ההקלטות של קונוויי בלוס אנג'לס ובאולפני Electric Lady בניו יורק, בעוד שקולה של סוויפט הוקלט על ידי סיסק וכריסטופר רו באולפני Electric Lady בניו יורק וב-Prime Recording בנאשוויל.
המיקס של השיר נעשה על ידי ברייס בורדון וסרבן גניאה באולפני MixStar בווירג'יניה ביץ'.
אורך השיר 4 דקות ו-14 שניות.
זהו שיר בסגנון רוק קל ופופ רוק בסגנון שנות ה-90, המשלב סגנונות של רוק, קאנטרי ופולק מנגינת השיר מלווה בגיטרה ובתופים חיים.
בפזמון, סוויפט שרה באמצעות מליסמה.
מבחינה לירית, השיר עוסק בתשוקה שבה דמותה של סוויפט, בעודה במערכת יחסים, כמהה לאינטימיות עם גבר אחר.
מערכת היחסים המדוברת גורמת לה להרגיש לכודה ("My boredom's bone deep/ This cage was once just fine/ Am I allowed to cry?/ I dream of crackin' locks") – סוויפט מרגישה משועממת במערכת היחסים שהיא נמצאת בה, היא מרגישה לכודה עד כדי כך שהיא חולמת על לפרוץ את המנעולים ולברוח.
השיר כולל דימויים דתיים נרחבים, כאשר סוויפט שרה, "What if I roll the stone away?/ They're gonna crucify me anyway" – סוויפט אומרת שלא משנה מה היא תעשה, "יצלבו אותה", מה שמראה שהיא מודעת לתפיסתם של אחרים כלפיה.
המילים, "These fatal fantasies/ Giving way to labored breath/ Taking all of me/ We've already done it in my head" – הם כבר "עשו את זה" בראשה של סוויפט, פורשו כרמיזה לאוננות על ידי עיתונאים, כולל לורה סניפס מהגרדיאן וקלייר ת'ורפ מה-BBC.
מהרה בונר מקוסמופוליטן ציינה כי "Guilty as Sin?" קשור מבחינה מילולית לשיר "Carolina" של סוויפט משנת 2022, שיר הכולל את המשפט "Guilty as Sin.
בינתיים, בריאן וסט מ-The Tennessean השווה את נושא הבגידה שבשיר לשיר "Gorgeous", שיר מאלבומה של סוויפט משנת 2017, Reputation.
אזכור זה הוביל לעלייה של 1,400% בהשמעות של "The Downtown Lights" תוך ארבעה ימים מיציאת The Tortured Poets Department, ולעלייה במכירות תקליטי הוויניל של אלבומי הלהקה.
"Guilty as Sin?" זכה לביקורות חיוביות מצד מבקרי מוזיקה.
קן טאקר מ-NPR העריך את השיר על כך שהציג את הצדדים הפגיעים והחלשים של סוויפט בהשוואה לרוויה של תרבות הפופ העכשווית שעוסקת בעיקר ב"נשים חזקות, קשוחות, מושלמות ועצמאיות" ומצא שהשיר בעל "תדמית רטרוגרדית בחוכמה".
בביקורת על האלבום עבור Vanity Fair, תיארה ארין ונדרהוף את השיר כ"קסום ומרתק" וראתה בו כ"שיא הרגש" של האלבום.
בביקורת של האלבום עבור The Spinoff, אלכס קייסי ואייזאיה טור בחרו בשיר כאחד המועדפים עליהם.
באופן דומה, רוס הורטון מ-MusicOMH ייחס את הצלחת השיר לרגשותיו המילוליים האמביוולנטיים ואמר שהשיר "יהיה גולת הכותרת בכל אחד מהאלבומים שלה" – לא משנה באיזה אחד הוא היה נמצא.
ההפקה ושירתה של סוויפט זכו גם הם לשבחים.
וסט תיאר את השיר כ"שיר קליט עם הרמוניות מוארכות ואתריות".
באייריש אינדיפנדנט, ג'ון מיגר שיבח את המילים ואת שירתה של סוויפט, הוא הוסיף ואמר שבשיר יש את "אחת ההקלטות הנעימות ביותר של סוויפט אי פעם".
ג'ון וולמאכר מ-Beats Per Minute אמר שהשיר היה אחד השירים הטובים יותר באלבום, תוך הדגשת הגיטרה ה"חושנית" לצד שירה "מפתה" ו"שופעת".
באטלנטיק, ספנסר קורנהאבר סבר כי "Guilty as Sin?" הוא אחד הרגעים הטובים ביותר באלבום בזכות השילוב "המושלם" שלו בין תופים חיים, אלמנטים של רוק/קאנטרי, וקולה ה"חריף" של סוויפט.
ג'ייסון ליפשוץ מבילבורד דירג את "Guilty as Sin?" במקום התשיעי מתוך 31 הרצועות במהדורת האלבום הכפול של The Tortured Poets Department, וכתב: "הזיקוקים האמיתיים מגיעים מהניואנסים הקוליים של סוויפט".
מרי סירוקי שכותבת עבור Consequence בחרה ב-"Guilty as Sin?" כאחד מ"שירי הפופ החיוניים" של האלבום.
באופן דומה, אנה לשקייביץ' מהניו סטייטסמן בחרה בו כאחד מ"שירי הפופ הבהירים [ש]זוהרים מבעד לערפל".
לינדזי זולדז מהניו יורק טיימס העריכה את השיר בזכות הפקת הרוק הרך שלו משנות ה-90 ובזכות השירה של סוויפט.
וויל הודג'קינסון מהטיימס נתן לשיר ארבעה כוכבים מתוך חמישה וכתב: "ההגשה הכנה והאמריקאית לחלוטין פוגעת במידה מסוימת בארוטיקה, אבל היא מגיעה היישר מבית הספר של פליטווד מק לפופ-רוק בהשראת רומנטיקה הרת אסון".
מריה שרמן מ-סוכנות הידיעות AP נתנה ביקורת שלילית, ואמרה ש-"Guilty as Sin?" הוא אחד מ"הטעויות" של האלבום בשל המילים "המגוחכות" שלו.
סיבוב ההופעות של סוויפט, The Eras Tour, החל במרץ 2023 בכל מופע סוויפט ביצעה שני שירי הפתעה.
ב-20 באוקטובר 2024, סוויפט סיימה את שירי ההפתעה במיאמי עם מחרוזת על הפסנתר שכללה את "Mirrorball" מתוך Folklore ואת "Guilty as Sin?".
ג'ק אנטונוף – הפקה, כתיבה, תופים, תכנות, כלי הקשה, ג'ונו, בס, גיטרה חשמלית, גיטרה אקוסטית
לורה סיסק – תכנות קול
אולי ג'ייקובס – תכנות קול
ג'ון שר – תכנות קול
ג'ק מאנינג – תכנות קול
כריסטופר רו – מהנדס קול
בובי הוק – כלי מיתר
היא תוכנית "לייט נייט" שיח־סאטירה פוליטית אמריקאית בערוץ פוקס ניוז, בהגשת גרג גוטפלד.
התוכנית החלה כתוכנית סוף־שבוע בשם The Greg Gutfeld Show ששודרה בשבתות ובימי ראשון בשעה 22:00 (ET).
בפברואר–מרץ 2021 הודיעה הרשת על מעבר לפורמט יומי בימי חול בשעה 23:00 (ET) תחת השם ; הפרק היומי הראשון שודר ב־5 באפריל 2021. ביולי 2023 עודכנה פריסת הפריים־טיים של Fox News, ובמסגרתה הועברה לשעה 22:00 (ET), שם היא משודרת מאז.
התוכנית משלבת מונולוג פתיחה סאטירי של גוטפלד, פאנל מתחלף של פרשנים ואומני סטנדאפ, קטעי וידאו קצרים וראיונות.
המשתתפים הקבועים הבולטים כוללים את קאט טימפף (Kat Timpf) וטאירוס (Tyrus), ולעיתים מצטרפים מגישי Fox נוספים.
התוכנית ממוקמת אסתטית ותוכניתית בין מגזין בידורי־פוליטי לבין פאנל דעה, ומצטלמת בניו יורק.
הדירוג הרשמי של נילסן מגדיר "לייט-נייט" כתוכניות שמתחילות אחרי 23:00. לאחר המעבר של "" לשעה 22:00 (ET) ב־2023, חלק מהפרשנים מדגישים כי מבחינת שיבוץ מדובר ב"פריים-טיים" ולא ב"לייט-נייט" מסורתי, גם אם הסגנון והמיתוג דומים ללייט-נייט.
מאז ההשקה בפורמט היומי, ביססה את עצמה כאחת התוכניות הנצפות ביותר בז'אנר הסאטירה/שיח לילי בטלוויזיה האמריקאית.
כבר מ-2021–2022 דווח כי התוכנית עקפה לעיתים את תוכניות "הלייט-נייט" של רשתות השידור מבחינת מספר צופים כולל.
לאחר המעבר ל־22:00 (ET), התוכנית נותרה מהנצפות ביותר בשעתה בקרב כלל הצופים ובדמוגרפיית 25–54, לעיתים מובילת דמוגרפיה בכבלים בערב.
דיווחי TVNewser/Adweek לרבעון השני של 2025 ואוגוסט 2025 מראים על ביצועים חזקים לתוכנית בתוך סל הערב של Fox News.
לפי דוחות רשמיים של Fox News, באוגוסט 2025 השיגה Gutfeld!
בממוצע כ־2.8 מיליון צופים ו־327 אלף בדמוגרפיית 25–54, ובחודשים שונים של 2024–2025 דווח כי היא עקפה את תוכניות לייט שואו עם סטיבן קולבר, The Tonight Show ו- במספר הצופים הכולל – תוך הסתייגות כי אלו משודרות מאוחר יותר (אחרי 23:00).
Guns N' Roses World Tour 2026 עתיד להיות סיבוב ההופעות השניים-עשר של להקת ההארד רוק האמריקאית Guns N' Roses, אשר יתחיל ב-28 במרץ 2026 במונטריי, מקסיקו ויסתיים ב-19 בספטמבר באותה שנה באטלנטה, ארצות הברית.
H.264 הוא תקן לדחיסת וידאו.
התקן מספק וידאו באיכות טובה ובקצב נתונים נמוך משמעותית (מחצית או פחות) ממה שדרשו תקנים קודמים לו.
התקן הוגדר באופן פשוט מספיק כך שיישומו יהיה כלכלי מחד, ובעל גמישות שמאפשרת שימוש במגוון יישומים רחב.
גמישותו של התקן מאפשרת לשדר וידאו בקצבי נתונים גבוהים או נמוכים, או איכות וידאו גבוהה או נמוכה, וגם יכולת לפעול תוך העברה דרך מגוון רחב של רשתות ומערכות.
מגוון היישומים של התקן כולל בין השאר שידור וידאו דיגיטלי, אחסון DVD, תעבורת וידאו ברשתות RTP/IP ורשתות טלפוניית מולטימדיה של ITU-T.
בתחילת 2013 הוכרז על תקן הדור הבא בשם H.265, אשר יוכל לקודד וידאו לקובץ קטן פי שניים מאשר התקן הקיים.
התקן נכתב כמיזם משותף המכונה "צוות וידאו משותף" (JVT) שהקימה "קבוצת המומחים לקידוד וידאו" (VCEG) של ארגון התקינה ITU-T בשיתוף עם "קבוצת המומחים לתמונות נעות" (MPEG) של ארגון התקינה הבינלאומי (ISO).
לעיתים מתייחסים אל התקן כאל "the JVT codec".
טיוטת הגרסה הראשונה שלו הושלמה במאי 2003.
מאז השלמת התקן המקורי במאי 2003 השלים ה־JVT סבב של תיקון טעויות ופיתח אוסף של כלים משלימים לתקן , המספקים פונקציונליות נוספת.
סבבים נוספים של השלמות ותיקונים התבצעו עד שנת ב-2009 (גרסה מספר 13 של התקן).
במקור, התקן זהה לחלק 10 של התקן MPEG-4 של ISO, וידוע גם בשם "קידוד וידאו מתקדם" - AVC.
השם H.264 מתייחס לשלל תקני הווידאו של ITU-T המסומנים H.26x, בעוד שהשם AVC מתייחס לשורשיו של התקן ב־ISO/IEC MPEG.
באופן רגיל יקרא התקן H.264/AVC או AVC/H.264 כדי להדגיש את מורשתו המשותפת, אך לעיתים נדירות יקרא התקן H.26L בהתייחס להיסטוריה שלו ב־ITU-T.
ריבוי שמות זה אינו ללא תקדים, ולדוגמה בעבר זכה לכך התקן MPEG-2 (נקרא גם ITU-T H.262), שהיה אף הוא תוצאה של מאמץ משותף בין שני גופי תקינה אלו.
H.264/AVC מאופיין על ידי מספר תכונות חדשות המאפשרות לו לדחוס וידאו ביעילות אלגוריתמית רבה יותר מאשר מקודדים אחרים, ולספק גמישות נוספת ליישומים למגוון רחב של סביבות רשת.
ניתן לומר ש-H.264 הוא צאצא ישיר של H.263 ושל MPEG-4. התבוננות מעמיקה בתכונות של H.263+ ו־H.263++ מראה כי פרוטוקול דחיסה זה דומה יותר ל־H.263 מאשר ל־MPEG-4.
תכונות חדשות שהוספו ל־H.264 אינן בהכרח יעילות ביחס לעוצמת החישוב הנדרשת.
להלן מספר דוגמאות לתכונות אלו:
ביצוע "פיצוי תנועה רב תמונתי" (Multi picture motion compensation) תוך שימוש בתמונות שקודדו קודם כהתייחסות, בצורה גמישה יותר מתקנים קודמים – בכך מאפשר התקן שימוש בעד 32 תמונות התייחסות (תקנים קודמים אשרו שימוש בתמונת התייחסות אחת, או אם נעשה שימוש ב־ B pictures – שתיים).
תכונה זו מאפשרת בדרך כלל שיפור צנוע בקצב הנתונים ובאיכות התמונה, אך ישנם מספר תרחישים, למשל הבהוב חוזר ומהיר של תמונה, תנועות מצלמה הלוך-ושוב או אזורי רקע חשופים - בהם מתאפשר שיפור משמעותי בקצב הנתונים.
ביצוע "פיצוי תנועה על סמך בלוק בגודל משתנה" (Variable block-size motion compensation) עם בלוקים בגדלים 16x16 ועד 4x4 המאפשר חלוקה מדויקת של אזורים נעים.
חלוקה רבה מדי לתת-בלוקים עלולה להוביל לשליחת מידע מיותר, שכן המקודד נדרש לציין מספר גדול יותר של בלוקים ולכן מתמקדים מקודדי H.264 בבעיית הבחירה של החלוקה האופטימלית של בלוק 16X16.
רמת הדיוק של פיצוי תנועה עד לרבע פיקסל המאפשרת תיאור מדויק של העתקת אזורים נעים.
חיזוי ממושקל (Weighted prediction) מאפשר למקודד לציין שימוש בסילום (Scaling) וקיזוז (Offset) בעת ביצוע פיצוי תנועה ובכך לספק שיפור משמעותי בביצועים במקרים מסוימים כגון מעברי Fade out ו-Fade in או התפוגגות תמונה אחת לתוך תמונה אחרת (Dissolve).
המקרים המוזכרים להלן הם אפקטים טלוויזיוניים הנפוצים בשימוש.
מסנן חיבור מחדש של בלוקים (De-Blocking) שמסייע במניעת "צלצולים" ושאר הפרעות הנוצרות משימוש בבלוקים (Blocking) כשמשתמשים בדחיסת תמונה מבוססת DCT.
"טרנספורמציית בלוקים" (4x4 Block Transform) של מספרים שלמים (דומה לזו שקיימת ב־DCT).
ב־Fidelity Range Extensions המקודד יכול לבחור בין בלוקים של 4x4 ו 8x8 בטרנספורמציה.
טרנספורמציית אדמר המשנית מבוצעת על מקדמי ה־DC של הטרנספורמציה הראשית המרחבית (עבור מקדמי DC של צבע ובמקרה אחד גם של בהירות נראית – luma).
כך משיגים דחיסה מוגברת במשטחים חלקים.
חיזוי מרחבי לשולי הבלוקים לצורך קידוד "ביניים" (עדיף על פני חיזוי בעזרת DC בלבד שבשימוש ב־MPEG-2 וגם על פני חיזוי לפי מקדמי הטרנספורמציה כפי שתקן H.263+ וחלק 2 של MPEG-4 ממליצים).
"קידוד בינארי חשבוני סתגלני ותלוי הקשר" (Context-adaptive binary arithmetic coding CABAC) שהוא טכניקה מתוחכמת לדחוס אלמנטים של תחביר בזרימת וידאו ללא אובדן מידע.
"קידוד אורך משתנה סתגלני ותלוי הקשר" (Context-adaptive variable-length coding CAVLC) שהוא אלטרנטיבה פשוטה יותר ל־CABAC לקידוד מקדמי טרנספורמציית מנות.
על אף פשטותה ביחס ל־CABAC, CAVLC משוכללת יותר ויעילה יותר משיטות אחרות לקידוד מקדים בתקנים קודמים.
טכניקה פשוטה, נפוצה ומובנית מאוד לקידוד אורך משתנה לאלמנטים הרבים של תחביר שאינם מקודדים על ידי CABAC ו־CAVLC נקראת קוד "גולומב אקספוננציאלי".
תכונות כגון אוסף פרמטרים של רצף (SPS) ואוסף פרמטרים של תמונה (PPS) המספקים עמידות וגמישות נוספות בהשוואה לתקנים קודמים.
"פרוסות החלפה" (הנקראות פרוסות SP ו־SI) הן מאפיין המאפשר למקודד להפנות את המפענח "לקפוץ" לזרימת וידאו במהלכה.
יש צורך בתכונה זו לשם התמודדות עם שינויים בקצב זרימת הביטים ופעולות "trick mode".
כאשר מקודד קופץ לאמצע הסרט תוך שימוש בתכונת ה־SP/SI ניתן לקבל תמונה זהה בצד המפענח אפילו מתמונה שונה או בלי תמונה כלל כהתייחסות ללפני ההחלפה.
סידור גמיש של מאקרו בלוקים (FMP – ידוע גם כקבוצת פרוסות) וסידור שרירותי של פרוסות (ASO) הם טכניקות לשחזור הסידור של ייצוגיי האזורים הבסיסיים בתמונה (הנקראים מאקרו בלוקים).
על אף שתכונה זו משמשת להגברת העמידות של השידור לטעויות או אובדן מידע, ניתן להשתמש ב־FMO ו־ASO למטרות אחרות.
שימוש בתכונה זו מאפשר יישום של הגנת שגיאות לא שווה (UEP) וסוגים אחרים של עמידות בפני טעויות אובדן מידע.
פרוסות יתירות (RS) היא תכונה של עמידות בפני טעויות ואובדן מידע המאפשר למקודד לשלוח מידע נוסף על אזור בתמונה (בדרך כלל באיכות נמוכה יותר).
במידע זה ייעשה שימוש אם המידע הראשי אבד/הושחת.
תהליך פשוט ואוטומטי המונע את אמולציה בטעות של "קודי התחלה" (רצפי ביטים מיוחדים במידע המקודד המאפשרים גישה אקראית לתוך רצף הביטים וגם סנכרון ביטים במערכות שהדבר דרוש להן ויכולות לאבד אותו).
לתוך זרם הביטים ניתן להוסיף מידע מסוג מידע מוגבר ומוסף (SEI) ומידע על שימושיות הווידאו (VUI) ובכך להגביר את השימוש בווידאו למגוון מטרות.
תמונת עזר בה ניתן להשתמש למטרות כמו הרכבת "תערובת אלפא" (Alpha Blend Compositing).
מספור מסגרות, מאפיין המאפשר את היווצרותם של תת-רצפים ובכך מאפשר סקלביליות לפי זמן על ידי הכללה אפשרית של תמונה בין שתי תמונות.
בנוסף אנו יכולים לגלות כך אובדן תמונה (שיכול לקראת עקב אובדן מנות ברשת למשל).
ספירת סדר התמונות, מאפשר שמירה על סידור תמונות והערכים הנדגמים במפענח.
כך מתאפשר למידע תזמון להינשא ולערוך אותו בנפרד על ידי המערכת, מבלי להשפיע על תוכן התמונה המפוענחת.
טכניקות אלו יחד עם אחרות עוזרות לתקן H.264 להיות בעל ביצועים טובים משמעותית מתקנים קודמים, תחת מגוון רחב של נסיבות ובמגוון רחב של סביבות יישומים.
H.264 בעל ביצועים טובים בהרבה מאלו של MPEG-2 כאשר באופן אופייני הוא ישיג ביצועים זהים במחצית קצב הנתונים ואף פחות.
"צוות הווידאו המשותף" (JVT) השלים תוספות לתקן המקורי הידועות בשם FRExt.
תוספות אלו תומכות בקידוד ודאי נאמן יותר למקור באמצעות תמיכה בדיוק דגימה גדול יותר (כולל קידוד של 10 סיביות ושל 12 סיביות) ומידע צבע בהפרדה גבוהה יותר (כולל מבני דגימה הידועים כ־YUV 4:2:2 ו־YUV 4:4:4).
מספר תכונות נוספות של תוספות אלו לתקן הן: מעבר סתגלני טרנספורמציות מספריות בין 4x4 ו 8x8, מטריצות משקלים למנות מבוססות תפיסה וייחודיות למקודד, קידוד בין תמונתי יעיל ללא אובדן מידע, תמיכה במרחבי צבע נוספים, וטרנספורמציית צבע שאריתי).
העבודה על התוספות לתקן הושלמה בספטמבר 2004.
H.264/AVC נמצא בשימוש רחב בוועידות וידאו כפי שניתן לפגוש במוצריהן של שתי חברות בולטות בענף (Polycom ו־Tandberg).
התקן גם אומץ על ידי שני פורמטים הראשים ל־DVD המתחרים ביניהם (HD-DVD ו־Blu-ray).
ארגון האירופאי לשידור וידאו דיגיטלי אישר לאחרונה את השימוש ב־H.264/AVC לשידורי טלוויזיה באירופה.
מספר גופי שידור ביפן וקוריאה אישרו את תמיכתם בתקן הקידוד, והוא נמצא בבחינה לשידורים נוספים.
למשל הוא נמצא בבחינה של גוף התקינה של הוועדה לשידורי טלוויזיה מתקדמים בארצות הברית.
בעולם האלחוטי אומץ התקן כחלק מגרסה 6 של "פרויקט השותפות לדור השלישי" (3GPP).
נכון ל-2005 מייצרות ארבע חברות שבבים המסוגלים לקודד H.264/AVC וידאו: BroadCom, Conexant, Sigma Designs ו-ST - Micro.
שבבים אלו יאפשרו פריסה רחבה של התקנים זולים המסוגלים לנגן H.264/AVC וידאו ברזולוציה של טלוויזיה סטנדרטית ושל טלוויזיה ברזולוציה גבוהה.
כמו תקני ISO/IEC MPEG אחרים, גם ל־H.264/AVC יישום לדוגמה שאותו ניתן להוריד חינם מאתר ISO.
מטרתו העיקרית היא לתת דוגמה ליכולותיו של H.264/AVC ולא לשמש כיישום שלו.
כמו בתקן MPEG-2 וחלק 2 של תקן MPEG-4, ספקי מוצרים של H.264/AVC נדרשים לשלם תמלוגים עבור שימוש ברכיבים שמשתמשים בפטנטים שהוצאו על התקן.
המקור העיקרי לרישיונות לפטנטים הרלוונטיים לתקן זה הוא ארגון פרטי הידוע כ־MPEG-LA, LLC.
ארגון זה אינו קשור ישירות לארגון התקינה MPEG, אך הוא מטפל מנהלית במאגר הרישיונות של תקן MPEG-2 וחלק 2 של תקן MPEG-4.
פורמט HD-DVD תוכנן על ידי פורום ה־DVD, וכולל בתוכו את H.264/AVC כמאפיין חובה של נגני ה־DVD התואמים לפורמט זה.
גם פורמט Blu-Ray Disc תוכנן בצורה דומה על ידי איגוד Blu-Ray Disc.
מוצרים התואמים לפורמטים אלה הגיעו לשוק לראשונה ב-2005.
DVB, גוף התקינה האירופי לשידורי וידאו דיגיטליים, אישר בסוף 2004 את השימוש ב־H.264/AVC עבור שידורי טלוויזיה באירופה.
ATSC, גוף התקינה של הוועדה לטלוויזיה מתקדמת בארצות הברית, שוקל את השימוש בתקן H.264/AVC לשידורי טלוויזיה בארצות הברית.
בקוריאה, השירות לשידורי מולטימדיה דיגיטלית (DMB) ישתמש ב־H.264/AVC.
שדרנים גדולים ביפן הכריזו על תמיכה ב־H.264/AVC לחלק הנייד של שרותי שידור קרקעיים.
פרויקט שותפות הדור השלישי (3GPP) אישר את הכללתו של H.264/AVC כמאפיין אופציונלי של גרסה 6 של ספציפיקציות טלפונית המולטימדיה הניידת שלו.
מועצת התקן לדימות תנועה (MISB) של משרד ההגנה של ארצות הברית (DoD) אימצה את H.264/AVC לערוצים המסוגלים להעביר Bit Rate נמוך (למשל פחות מ־1Mbits/sec) ושוקלת את אימוצו של התקן לשימושים אחרים.
כוח המשימה להנדסת האינטרנט (IETF) נמצא בשלבים אחרונים של העבודה על הגדרת פורמט "אריזת מטען במנות" לנשיאת וידאו H.264/AVC תוך שימוש בפרוטוקול RTP.
מדור התקנים של ITU-T אימץ את H.264/AVC למפרט של קבוצת מערכות טלפוניית המולטימדיה שלו – H.32x.
כמעט כל מוצרי ועידות הווידאו החדשים כוללים תמיכה ב־H.264/AVC, הבולטים מביניהם - Polycom ו-Tandberg.
"קבוצת המומחים לקידוד וידאו" (MPEG) כללה תמיכה מלאה ב־H.264/AVC בתקן המערכות שלה (כלומר MPEG-2 ו־MPEG-4) וגם במפרט לפורמט קובצי המדיה בתצורת ISO שלה.
חברת "אפל" עובדת על שילוב H.264 לתוך "טייגר", מערכת ההפעלה של מחשבי מקינטוש (Mac OS X 10.4).
אפל שילבה את H.264/AVC ישירות לתוך "QuickTime", נגן המולטימדיה שלה.
גם נגן האייפוד של אפל, בגרסה תומכת הווידאו שלו, מנגן וידאו בפורמט H.264, עם סיומת MP4.
PSP, קונסולת המשחקים הניידת של סוני, כוללת מפענח חומרה לקובצי וידאו בפורמט H.264.
חברת התוכנה Ahead שילבה מקודד H.264 לתוך תוכנת הצריבה המפורסמת שלה, Nero.
x264 היא ספריית תוכנה חופשית עבור קידוד זרמי וידאו לפורמט H.264/MPEG-4 AVC, המופצת תחת התנאים של הרישיון הציבורי הכללי של גנו.
הספרייה נכתבה כחלק ממיזם Videolan שבו נכתב גם נגן המדיה VLC, הנחשב לאחד המימושים הטובים ביותר של x264. בתחילת השימוש בתקן H.264 לא היה ניתן לכתוב תוכנה הממירה וידאו לתקן זה ללא תשלום גבוה לארגון התקינה עבור רישיון שימוש בתקן.
כיום, לאחר פיתוח הספרייה היא זמינה לשימוש חופשי ובנוסף ל VLC משתמשים בה מגוון רחב של כלים ויישומים חופשיים לקידוד, המרת ופענוח וידאו, כגון FFmpeg ו-HandBrake.
האות H היא האות השמינית באלפבית הלטיני.
נהגית כ"ה" עיצורית, כלומר עיצור סדקי, חוכך, אטום (/IPA: /h).
מקורה באות היוונית אטא (Η), ומקורה של זו באות הפיניקית שממנה התגלגלה גם האות העברית חי"ת.
באלפבית פונטי מיוצגת האות על ידי המילה "הוטל" (Hotel)
בקוד מורס האות מיוצגת על ידי ארבע נקודות:
מחתה פרוטו שמיתחת פיניקיתאטא יווניתH אטרוסקית (שתי גרסאות)H לטינית
משמעויות נוספות של האות H
בכימיה, H מייצגת את היסוד מימן.
בביוכימיה, H היא מייצגת היסטידין.
בפיזיקה, h מייצג את קבוע פלאנק.
H מייצגת את חוזק השדה המגנטי.
H מייצגת את היחידה הנרי.
h, קיצור של הקטו, מייצג כפולה של 102.
בקוד לוחיות הרישוי הבינלאומי, H מייצגת את הונגריה.
יום ה-H היה היום שבו עברו נהגי שוודיה לנהוג בצד ימין.
בחקר התנ"ך, H מסמן את "אסכולת הקדושה" (שעיקרה בפרקים יז-כו בספר ויקרא).
H-IIB (H2B) היה משגר מטען כבד (HLLV) רב־שלבי שפותח במשותף על ידי הסוכנות היפנית לחקר החלל (JAXA) ומיצובישי תעשיות כבדות (MHI).
המשגר אשר היה מסוג מערכת שיגור מתכלה (ELV), יועד לשאת מטענים כבדים לחלל, ובהם חללית המטען HTV עבור תחנת החלל הבינלאומית (ISS).
המשגר כלל רקטה המונעת בדלק נוזלי, עם מאיצים בדלק מוצק ושוגר ממרכז החלל טנגשימה (TNSC), בדרום יפן.
ה־H-IIB היה מסוגל לשאת מטען של עד 8,000 ק"ג למסלול גאוסטציונרי (GEO) בהשוואה למטען של 4000–6000 ק"ג עבור ה־H-IIA, בתכנון הקודם.
הביצועים שלו למסלול לווייני נמוך (LEO) הספיקו עבור נשיאת חללית אספקה בלתי מאוישת עם 16,500 ק"ג לתחנת החלל.
H-IIB ביצע את השיגור הראשון בשנת 2009, ובסך הכל ביצע תשע שיגורים עד 2020 ללא תקלות.
קוטר השלב הראשון: 5.20 מטר
כושר שיגור למסלול גיאוסינכרוני: 8,000 ק"ג
כושר שיגור לתחנת החלל הבינלאומית: 16,500 ק"ג
כושר שיגור למסלול נמוך: 19,000 ק"ג
כל השיגורים בוצעו מכן השיגור LC-Y2 במרכז החלל טנגשימה.
ניסיון השיגור הראשון ב־10 בספטמבר 2019, 21:33 UTC, נדחה עקב שריפה על כן השיגור.
חללית מטען HTV-X ומשגר H3 חדשים לשיגור ב־2022.
H-S Precision Pro Series 2000 HTR הוא רובה צלפים בריחי תוצרת חברת H-S Precision האמריקנית.
הרובה מוצע במספר קליברים, בהם 0.308 וינצ'סטר ו-0.338 לפואה מגנום.
גרסה משופרת של הרובה נמצאת בשירות צה"ל תחת השם "ברק" שנקרא לעיתים קרובות HTR 2000 או 338. רובה ה"ברק" הצה"לי מדויק מאוד: צלפים מוכשרים מסוגלים לפגוע איתו בדיוק של 0.5 דקת קשת עם תחמושת Match Grade.
הרובה תוכנן במקור למטרות ציד חיות גדולות מרחוק, אך H-S Precision משווקת אותו גם לכוחות משטרה.
הרובה ידוע בזכות הקנה העבה, הכבד והאיכותי שלו (רמת גימור Match Grade), העשוי מפלדת אל-חלד.
הרובה מיוצר לפי מפרט שמזמין המשתמש, ובו הוא יכול לבחור בין השאר בקליבר ובאורך הקנה, כאשר הקנה הסטנדרטי שהחברה מציעה הוא באורך 24 אינץ'.
החברה מציעה גם ערכת צלפים הכוללת כוונת טלסקופית, דורגל, מחסנית חיצונית, מסילות עזרים טקטיים, כלי תחזוקה ותיק נשיאה.
הרובה נחשב למדויק מאוד ובקליבר 0.308 וינצ'סטר מקבץ בפיזור זוויתי של 0.8 דקת קשת (MOA) עם תחמושת M118 Special Ball רגילה ולמטה מ-0.4 דקת קשת עם תחמושת איכותית ברמת Match Grade.
הרובה מסוגל לקבץ אף למטה מכך עם תחמושת איכותית במיוחד.
הרובה נחשב למדויק מאוד גם בקליברים גדולים ומקבץ בפיזור זוויתי של 0.5–1.0 דקת קשת (MOA) עם תחמושת 250 גריין תואמת, ובידי צלף מיומן יכול לקבץ לעיתים גם בדיוק של 0.25 דקת קשת.
השינויים שבוצעו ברובה לטובת צה"ל
צה"ל רכש את הרובה כרובה צלפים לירי מדויק לטווחים ארוכים, בקליבר 0.338 לפואה מגנום, וכיום הוא נקרא "ברק".
צה"ל, בשיתוף חברת H-S Precision, ביצע ברובה מספר התאמות ושינויים על מנת להתאימו לשירות בצה"ל.
קנה: בחירת קנה באורך להגברת הדיוק.
סתרשף: הוספת בלם לוע מחברת Gemtech שהקטין בצורה משמעותית את הרתע, ואפשר לצלף לירות מהר יותר את הכדור השני.
גוף הנשק: שינוי המעצה (Stock) למעצה אחוד, במקום קת מתקפלת, כדי להקטין בעיות טכניות שעלולות להיווצר.
תמוכת לחי - שינוי של צורת תמוכת הלחי, כדי שתתאים לימניים ושמאליים.
דו-רגלים: Harris קצרים (ולא ארוכים כמו ב-M24 SWS) כדי להצמיד את הצלף קרוב יותר לקרקע, וכך להוסיף לדיוק הירי (ככל שהיורה צמוד יותר לקרקע, כך הוא יציב יותר).
נצרה: שינוי מנגנון הנצרה מ-3 שלבים (ירי, נצור, ונצור + נעילה של הבריח) לנצרת 2 שלבים, כדי למנוע טעויות אפשריות של הצלף בתפעול הנצרה.
בריח: הגדלת הידית בבריח כדי לאפשר לצלף לתפעל אותו מהר יותר בתנאי קרב.
מתאם לחצובה: הוספת מסילת פיקטיני בחלק התחתון של המעצה, כדי לאפשר חיבור הנשק לחצובת ירי.
כחלק מערכת הצלף ארוך טווח רכש צה"ל גם מנשאים, חצובות מנפרוטו, וכוונת לילה MUNS של חברת FLIR.
צה"ל ערך סקר שוק והחליט לרכוש את ה-H-S Precision Pro Series 2000 HTR עקב ביצועיו הטובים ומחירו הזול יחסית.
צה"ל וחברת H-S Precision הסבו את ה-HTR 2000 בקליבר 0.338 אינץ' לרובה צלפים צבאי.
בשנת 2007 מספר רובי HTR 2000 נרכשו לניסוי ביחידות מובחרות בצה"ל.
בעקבות הניסוי, הרובה נכנס לשירות במערך הצליפה של חיל הרגלים בצה"ל בשנת 2008 תחת השם "אוהד".
ה-HTR 2000 זכה לטבילת אש מבצעית במבצע עופרת יצוקה וזכה לביקורות טובות.
בעקבות ההצלחה הוחלט להגביר את ההצטיידות בו, ושמו של הרובה שונה ל"ברק".
בשנת 2011 הוחלפה התחמושת מ-Black-Hills לתחמושת Nammo-Talley, למרות שהתחמושת החדשה הייתה איכותית מאוד, היו לה בעיות קיצוניות של שינוי מהירות הלוע ביחס לשינוי בטמפרטורה החיצונית (מעבר לתקן).
לאחר ניסוי (בו זוהה הכשל) שנערך בבית הספר לקליעה וצליפה הוחלט לדרוש מהחברה בארצות הברית לבצע את השינויים הנדרשים, וב-2013 הגיעו הסדרות החדשות שעמדו בתקן ונכנסו לשירות.
ב-2015 הציגה התעשייה הצבאית תחמושת 0.338 לפואה מגנום 250 גריין שאמורה לשפר את הדיוק של הרובה.
נגיף H1N1 הוא זן של נגיף השפעת ממין influenza virus A והוא גורם לשפעת בקנה מידה נרחב באנשים.
כמה מזניו של נגיף ה-H1N1 מדבקים באנשים כמו בשפעת הספרדית שהרגה בין 20 ל-50 מיליון בני אדם במקומות שונים בעולם.
רוב מקרי השפעת בעולם נגרמים על ידי תת-זן מסוים של נגיף זה, זניו השונים יכולים להדביק גם חזירים ועופות.
במרץ 2009 פרצה מגפת שפעת על ידי נגיף זה במקסיקו ועל פי ההערכות נדבקו בה עד 11%-21% מאוכלוסיית העולם, ובין 150 ל-575 אלף נפטרו ממנה.
בשנים 1918–1919 עד שליש מאוכלוסיית העולם (בערך 500 מיליון איש בזמן ההוא) נדבקו במחלה.
השפעת הספרדית גבתה את חייהם של כ-20 עד 50 מיליון בני אדם שנגרמה על ידי תתי הזנים של שפעת מסוג A.
ואכן כל מקרי שפעת A היו כלל עולמיים.
השפעת נגרמה על ידי מספר סוגי נגיפי שפעת החזירים שכללו את ה-H1N1 (הקטלני ביותר) את H2N2 ואת H3N2.
השפעת כללה שלושה גלים: הגל הראשון הכה באביב 1918. בקיץ 1918 נראה היה כי המגפה שככה, אולם בסוף אוגוסט הכה גל שני של המגפה, שהתגבר בספטמבר ובאוקטובר.
בשיאו של גל זה העריכו רשויות הבריאות הפרוסיות והשווייצריות כי שניים מכל שלושה אנשים חלו במחלה.
המגפה פחתה בחורף של סוף 1918, בחודשים נובמבר ובדצמבר, אלא שאז פרץ גל שלישי שהכה מפברואר 1919 עד אפריל 1919. הגל השני והשלישי היו עם שיעורי תמותה גבוהים באופן יוצא דופן.
בשנים 1978-1977 התפרצה השפעת הרוסית אשר נוצרה מתת-זן מסוים של נגיף ה-H1N1 שהדביק בעיקר ילדים ובוגרים עד גיל 23 בגלל זן קודם שהתפרץ בשנים 1947–1957 מה שהקנה לאוכלוסייה המבוגרת חסינות מפני ההתפרצות המאוחרת.
באפריל 2009 פרצה מגפת שפעת שכונתה בשם "שפעת חזירים" במקסיקו.
עד לאמצע דצמבר דווח על כ-1,600,000 מקרי הידבקות לכאורה של אנשים בשפעת שנגרמה על ידי נגיף מתת זן חדש של נגיף ה-H1N1 שמחולל את שפעת החזירים, ועל למעלה מ־17,690 מקרי מוות
, בעיקר עקב התדרדרות של המחלה והתפתחות של דלקת ריאות קשה.
באירוע זה הועבר הנגיף מאדם לאדם ללא קשר למגע עם חזירים, אלא באמצעות שיעול, עיטוש ומגע עם חולה.
מקרים בודדים ודאיים דווחו גם בארצות הברית, בקנדה, בספרד, בבריטניה, באוסטריה ובישראל, וחשדות להידבקות דווחו ממקומות שונים בכל רחבי העולם.
הנגיף מחולל המגפה כונה בשם 'שפעת החזירים' אף שהוא עובר בצורה ישירה בין אדם לאדם ללא קשר למגע עם חזירים, היות שהוא נחשב להתפתחות של אחד מזני נגיף שפעת החזירים.
ה-H-II Transfer Vehicle (מכונה ביפנית: こうのとり - חסידה לבנה, נהגה 'קואונוטורי') הנקראת בקיצור HTV היא חללית מטען לא מאוישת שפותחה על ידי הסוכנות היפנית לחקר החלל (JAXA) במטרה לתספק את הרכיב היפני "קיבו" של תחנת החלל הבינלאומית (ISS) ואת התחנה עצמה.
JAXA החלה לתכנן את החללית בתחילת שנות ה-90, במטרה לשגר את המשימה הראשונה - HTV-1 ב-2001, אך רק 8 שנים לאחר מכן, ב-10 בספטמבר 2009, שוגרה החללית.
חלליות ה-HTV משוגרות על גבי המשגר היפני H-II B.
השם היפני של החללית (חסידה לבנה) נבחר מפני ש"החסידה הלבנה מסמלת את העברתם של דברים חשובים (כגון תינוקות), וזהו גם יעודה של החללית - לשאת מטען חשוב אל תחנת החלל הבינלאומית".
אורכה של חללית ה-HTV הוא 9.8 מטרים (כולל נחירי הפליטה של המנוע) וקוטרה 4.4 מטרים.
משקלה הכולל של החללית בעת שיגורה הוא 10.5 טון, מתוכם כ-6 טון מטען.
בדומה לחלליות ה-ATV של סוכנות החלל האירופאית, חלליות ה-HTV נושאות יותר מפי שניים מטען מאשר חלליות הפרוגרס של סוכנות החלל הרוסית.
עם זאת, ה-HTV משוגרת לעיתים נדירות הרבה יותר, ואין לה מערכת עגינה אוטומטית כמו זו שיש לחלליות הפרוגרס וה-ATV.
במקום זאת, החללית מתקרבת אל תחנת החלל הבינלאומית בשלבים, כאשר בכל שלב צוות התחנה או צוות הבקרה בכדור הארץ מאשר את ההתקדמות לשלב הבא.
עם ההגעה לשלב האחרון, מפעיל צוות התחנה את הזרוע הרובוטית קנדארם2 ה"לוכדת" את החללית ומעגנת אותה אל מודול הארמוני.
ל-HTV יש תא מטען לא מדוחס הניתן לגישה באמצעות זרוע רובוטית לאחר שהחללית נעגנה בתחנה.
באמצעות הזרוע ניתן להעביר מטען מהתא הלא מדוחס היישר אל החלקים הלא מדוחסים של המודול היפני קיבו.
לחללית יש גם תא מטען מדוחס היכול להכיל עד ל-8 "חבילות אספקה סטנדרטיות" (ISPR), אשר נפרקים על ידי צוות התחנה ללא צורך בלבישת חליפות חלל (עם פרישת מעבורות החלל של נאס"א ב-2011 הפכה ה-HTV לחללית היחידה היכולה לתספק את ה-ISS עם חבילות ISPR).
החללית בתצורתה הרגילה כוללת כאמור תא מטען לא מדוחס ותא מטען מדוחס, היכולים לשאת סך הכל עד ל-7,600 ק"ג.
אורך שני תאי המטען בתצורה זו הוא 9.2 מטרים.
ניתן גם לשגר את החללית עם שני תאי מטען מדוחסים, אך אז ניתן לשגר פחות מטען (רק 7,000 ק"ג) ואורך שני התאים מתקצר ל-7.4 מטרים.
מערכת ההנעה של חלליות ה-HTV כוללת 4 מנועים בעלי דחף של 500 ניוטון כל אחד ו-28 מנועים בעלי דחף של 110 ניוטון כל אחד.
המנעים משמשים את החללית לבצע שינויי מסלול ותמרונים שונים כגון תמרוני ההיפגשות והעגינה בתחנת החלל הבינלאומית.
המנועים פועלים על מונומת'ילהידרזין (MMH) כדלק ועל MON3 כמחמצן.
שני סוגי המנועים מיוצרים על ידי חברת אירוג'ט.
מנועי ה-110 ניוטון מבוססים על מנועי ה-R-1E ששימשו את מעבורות החלל ומנועי ה-500 ניוטון מבוססות על מנועי ה-R-4D של חלליות האפולו.
ה-HTV נושאת כ-2,400 ק"ג דלק ומחמצן ב-4 מכלים הממוקמים במודול ההנעה הממוקם באחורי החללית.
במהלך התקופה בה עוגנת ה-HTV בתחנת החלל הבינלאומית היא מועמסת באשפה ופסולת מהתחנה.
עם ניתוקה והרחקתה מתחנת החלל באמצעות הזרוע הרובוטית, מפעילה החללית את מנועיה ועוברת למסלול חדירה לאטמוספירה, בו היא נשרפת ומתפרקת, כאשר חלקים ממנה מתרסקים באוקיינוס השקט.
JAXA מתכננת להוסיף לחלליות ה-HTV קפסולת חדירה לאטמוספירה שתאפשר להחזיר מטען מתחנת החלל הבינלאומית אל כדור הארץ, שתחליף את תא המטען המדוחס של החללית.
הקפסולה תוכל להחזיר לכדור הארץ עד ל-1.6 טון מטען.
חללית ה-HTV בתצורה זו תיקרא HTV-R והיא לא תשוגר לפני 2017.
Hennes & Mauritz AB, המוכרת בעיקר בראשי התיבות H&M (אייץ' אנד אם), היא רשת אופנה שוודית רב-לאומית, המוכרת בגדים לגברים, לנשים ולילדים.
הרשת גם מציעה מגוון רחב של נעליים, תכשיטים, תיקים, אקססוריז למיניהם ומוצרי איפור וטיפוח.
לחברה כ-3,500 חנויות ב-57 מדינות ברחבי אירופה, צפון אמריקה, המזרח התיכון, אפריקה ואסיה.
החברה מעסיקה מעל ל-132,000 עובדים ברחבי העולם.
החברה נוסדה בשנת 1947 בעיר וסטרוס שבשוודיה, על ידי ארלינג פרסון.
באותה העת החברה מכרה רק בגדי נשים ונקראה "Hennes" (פירוש המילה בשוודית הוא "שלה").
בשנת 1968 רכש פרסון את המלאי של חנות ציוד ציד בסטוקהולם בשם "Mauritz Widforss".
המלאי של החנות כלל גם בגדי גברים, ובשל כך החליט פרסון שתחת המותג יימכרו גם בגדי גברים, ושמה של החנות שונה ל-"Hennes & Mauritz", מאוחר יותר השם קוצר ל-"H&M".
בנו של ארלינג, סטפן פרסון, הפך למנכ"ל החברה בשנת 1990 וליו"ר מועצת המנהלים של החברה בשנת 1998. כיום רוב הסחורה של הרשת מיוצרת באסיה ובאירופה.
זכיינית H&M בישראל היא חברת "מאצ' ריטייל בע"מ", חברה מקבוצת יוניון שבשליטת ג'ורג' חורש.
במרץ 2010 נפתחו שלוש החנויות הראשונות של הרשת בישראל, בתל אביב בירושלים ובחיפה, במרץ 2011 נפתחו עוד חנויות בנתניה, כפר סבא ופתח תקווה ובאוגוסט 2011 נפתחו עוד חנויות ברחובות ובהרצליה.
שנה לאחר מכן, באוגוסט 2012, נפתחה חנות נוספת בקניון העיר בת ים.
במאי 2013 נפתח סניף בבאר שבע ובאוגוסט של אותה שנה נפתח סניף חדרה בקניון "לב חדרה".
במרץ 2015 נפתח סניף אשדוד במרכז הקניות ביג FASHION אשדוד ובאוגוסט של אותה שנה נפתח סניף רמלה בקניון עזריאלי.
במרץ 2017 נפתח סניף ראשון לציון בקניון עזריאלי ראשונים הממוקם על מחלף ראשונים במזרח העיר.
באפריל 2019 נסגר סניף טבריה וביולי 2019 נפתח סניף אילת בקניון אייס מול.
נכון ל-2025 לחברה 23 סניפים בישראל.
זכיינית H&M חברת מאצ' ריטייל מייבאת לישראל גם מותגים הנוספים של H&M בהם H&M Home ו-COS.
המותג H&M מוצב במקום ה-21 בעולם, בין המותגים הגלובליים.
שוויו מוערך בכ-15 מיליארד דולר .
במקום שמה המלא של החברה, Hennes & Mauritz, נעשה שימוש בראשי התיבות H&M מטעמי פשטות.
בנובמבר 2018 הודיע על סגירת מותג הבגדים השוודי צ'יפ מאנדיי.
H&H Bagels היא חברת בייגל פופולרית בעיר ניו יורק, היא יצרן הבייגל הגדול ביותר בעיר ניו יורק ואחד מיצרני הבייגל הגדולים ביותר בעולם, מייצרת כ-80,000 בייגלים מדי יום.
העסק נוסד ב-1972, כשהלמר טורו וגיסו הקטור הרננדז (מכאן "H&H") רכשו את "מידטאון בייגלס" בברודוויי פינת רחוב 80 עבור $5,000 במזומן ו-$50,000 בהלוואה.
לימים טורו הפך לבעל השליטה המלאה על העסק.
ב-1993 הם העבירו את המאפייה לרחוב 46 פינת השדרה ה-12 בהלס' קיצ'ן מנהטן, אם כי החנות הראשית נותרה באפר ווסט סייד.
שתי החנויות נסגרו והזיכיון נמכר לאחרים.
ל-H&H Bagels יש תעודת כשרות מ-Star-K (ועד הכשרות של בולטימור).
בנוסף למכירות בארצות הברית, הם גם מוכרים בייגל ברחבי תבל.
בסרט יש לך הודעה, קומדיה רומנטית אמריקאית מ-1998, של האחים וורנר.
בסרט "תעלומת רצח במנהטן" - וודי אלן נושא שקית של H&H Bagels.
בסדרה סיינפלד, קוזמו קריימר בפרק The Strike מנסה לחזור לעבודה לאחר תריסר שנות שביתה.
בסדרה הפמליה, בפרק "The Boys Are Back in Town", "טרטל" מעביר חבילה גדולה של בייגלס ללוס אנג'לס קליפורניה
בסדרה סקס והעיר הגדולה, בפרק "Time and Punishment" מביאה חבילה גדולה של בייגלס לדירתה של חברתה מירנדה הובס.
בסדרה Giada's Weekend Getaways, בפרק "New York City" ג'אדה דה לאורנטיס קונה בייגל לארוחת הבוקר.
בקומדיית המצבים איך פגשתי את אמא - טד מספר על H&H Bagels
בסדרה המשרד, עונה 6, פרק 8 - דווייט מביא H&H Bagels לעמיתיו לעבודה.
בסדרה How to Make It in America, עונה 1, פרק 6 - בן וקאם מביאים H&H Bagels לפגישה עם דייוויד קפלן כדי לקבל מימון לייצור החולצות המשובחות שלהם.
במשחק הווידאו Grand Theft Auto IV מוצגת חנות בייגל שמכונה G&Y Bagels, שהיא פרודיה על H&H Bagels.
ה-H-1 הוא מנוע רקטי שפותח בשביל לשמש בשלב הראשון (S-IB) במשגרים סטורן 1 וסטורן IB שבהם נעשה שימוש במנוע בקבוצה של שמונה מנועים.
לאחר תוכנית אפולו, ה-H-1 שודרג למנוע RS-27 ששימש לראשונה בטילי הדלתא 2000 בשנת 1974.
H.265 או וידאו בעל יעילות קידוד גבוהה הוא תקן מתקדם לדחיסת וידאו, ממשיך דרכו של תקן H.264. פותח במשותף על ידי ISO/IEC ו-MPEG, ביחד עם איגוד הטלקומוניקציה הבינלאומי.
גרסתו הראשונה פורסמה בתחילת 2013.
התקן נועד לספק וידאו בקצב נתונים נמוך משמעותית (מחצית או פחות) לעומת תקן H.264, ובשמירה על איכות וידאו זהה, דבר שיעזור בהקטנת הנפח הדרוש לווידאו בפורמטים הקיימים כיום או עד לרזולוציה של 8192×4320 ב-Ultra HDTV (מכונה גם: UHD, 8K או 4320p).
הגרסה הראשונה של התקן הושלמה ופורסמה בתחילת 2013. ישנם עדיין מספר שיפורים שבפיתוח, לרבות הוספת תמיכה בפורמטים רבים יותר של וידאו, שיפור יכולת הקידוד ותמיכה בווידאו 3D.
H.265 כולל מספר כלים שנוספו לתקן הקודם (H.264).
כלים אלה מאפשרים למקודד למצוא דרכים יעילות יותר לשמירת המידע בצורה דחוסה יותר, אולם שימוש בהם צורך יותר משאבי זמן או כח עיבוד.
שינויים עיקריים, בהשוואה לתקן הקודם:
השינוי המשמעותי ביותר הוא האפשרות לקודד מקטעים גדולים - עד 64x64 פיקסלים.
שינוי זה מאוד אפקטיבי בדחיסה של סרטי HD, המכילים הרבה פיקסלים, ולכן יש בהם אזורים אחידים גדולים.
gzip הוא פורמט קובץ ויישום מחשב המשמש לדחיסת נתונים.
התוכנה נכתבה על ידי ג'ין-לופ גיילי ומארק אדלר כתוכנה חופשית כתחליף לתוכנה compress, שהייתה בשימוש במערכות יוניקס המוקדמות, והייתה מיועדת לפרויקט גנו.
gzip מבוססת על אלגוריתם הדחיסה DEFLATE, המהווה שילוב של LZ77 וקידוד הופמן.
DEFLATE נועד להחליף את אלגוריתם למפל-זיו ואלגוריתמים אחרים המוגנים בפטנט, אשר באותה התקופה הגבילו את השימוש ב-compress ותוכנות דחיסה אחרות.
תקורה באורך 10 בתים, הכוללת מספר קסם (1f 8b), מספר גרסה, וחותם זמן.
תקורות נוספות, כגון שמו המקורי של הקובץ.
גוף ההודעה, הכוללת את המידע דחוס באלגוריתם DEFLATE.
סיומת באורך 4 בתים, הכוללת בדיקת יתירות מחזורית (CRC-32), ואת אורך המידע המקורי.
על אף שהפורמט מאפשר דחיסה של מספר קבצים יחדיו, gzip בדרך כלל משמש לדחיסת קובץ בודד.
השימוש הנפוץ ב-gzip הוא בדחיסת קובץ tar, המאגד בתוכו מספר קבצים יחדיו.
הסיומות .tar.gz ו-.tgz מציינות קובץ tar דחוס על ידי gzip.
Gypsy (בעברית: צועני) הוא סינגל שהוקלט על ידי הזמרת הקולומביאנית שאקירה, מתוך אלבומה השמיני, She Wolf.
השיר יצא לאור ב-26 במרץ 2010, כסינגל הרביעי והאחרון מתוך האלבום.
הגרסה שיצאה לסינגל בשפה הספרדית "Gitana", יצאה כסינגל יחיד ב-15 בפברואר באותה השנה, אך לבסוף הוחלט לשלבן לסינגל אחד שיאחד את שתי הגרסאות.
עם צאתו, קיבל זכה השיר לשבחים מרוב מבקרי המוזיקה, כאשר רבים מהם החמיאו על כל תהליך הקלטת הסינגל ועד להכנת הקליפ הנלווה שצולם לשיר.
השיר הצליח להישאר בצמרת מצעד שירי הפופ הלטיניים שבארצות הברית, במשך 3 שבועות ברצף, ובכך הפך לאחד משיריה המצליחים ביותר של שאקירה במצעד זה.
השיר נכתב על ידי שאקירה, אמנדה גוסט, קארל סטורקן ואוון רוג'רס.
מילותיו של השיר מתארות אורח חיים של בן אדם אשר נוסע לעיתים קרובות ודחופות, ונודד ממקום למקום כמו "צועני".
הסינגל שואב השפעות כבדות מהמוזיקה ההודית ומהמוזיקה המזרח תיכונית.
הווידאו קליפ לסינגל צולם על ידי ז'אומה דה לאיגואנה, שעבד בעבר עם שאקירה על הווידאו קליפ עבור שירה "No".
כוכב הווידאו המקצועי רפאל נדאל, נכח בקליפ והוא מתאר את עניין האהבה של שאקירה.
כשנשאלה על הסיבה לכיכובו של נדאל בסרטון, שאקירה אמרה כי: "חשבתי שאולי אני צריכה מישהו שאני יכולה להזדהות איתו, ורפאל נדאל הוא אדם שחויב לחלוטין לקריירה שלו מאז שהיה צעיר מאוד, מאז שהוא בן 17, אני מאמינה".
לאחר שהחליטה כי כוכב הווידאו רפאל נדאל יופיע בקליפ, החליטה שאקירה כי הקליפ יהיה פשוט.
דבר זה נראה כשלאורכו של הקליפ ניתן לראות את שאקירה ואת נדאל מתקרבים אחד לשני בדרכים שלהם, ואת שאקירה מדי פעם במסך כחול כשהיא לבושה בבגדים מינימליים, רוקדת לצלילי השיר.
הקליפ עבור "Gypsy" ו-"Gitana", הועלו ב-27 בפברואר 2010, לערוץ ה-Vevo של הזמרת.
שתי הגרסאות זכו להצלחה רבה, ומונה הצפיות של שתיהן ביחד עומד על למעלה מ-150 מיליון צפיות.
השיר זכה להצלחה רבה כאשר הצליח להגיע לצמרת המצעד המקסיקני, ולמקום ה-65 במצעד הבילבורד הוט 100.